Document ID: 32003R1471

KOMISIJAS REGULA (EK) Nr. 1471/2003
(2003. gada 20. augusts),
ar ko atklāj eksporta licenču piešķiršanas kārtību attiecībā uz sieriem, kuri 2004. gadā eksportējami uz Amerikas Savienotajām Valstīm atbilstīgi dažām kvotām, kas izriet no VVTT nolīgumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju[1], kurā jaunākie grozījumi izdarīti ar Regulu (EK) Nr. 806/2003[2], un jo īpaši tās 30. pantu,
tā kā:
(1) Komisijas 1999. gada 26. janvāra Regulas (EK) Nr. 174/1999 20. pants nosaka īpašus sīki izstrādātus eksporta kompensāciju piemērošanas noteikumus par pienu un piena produktiem[3], kurā jaunākie grozījumi izdarīti ar Regulu (EK) Nr. 1392/2003[4], kas paredz, ka eksporta licences attiecībā uz sieru, kurš eksportējams uz Amerikas Savienotajām Valstīm kā daļa no kvotām saskaņā ar daudzpusējās tirdzniecības sarunās noslēgtajiem nolīgumiem, var piešķirt atbilstoši īpašai kārtībai, kādā var izraudzīties vēlamos importētājus Savienotajās Valstīs.
(2) Šāda eksporta kārtība jāatklāj 2004. gadā un jānosaka ar to saistītie papildu noteikumi.
(3) Importa pārvaldībai ASV kompetentās iestādes nošķir papildu kvotas, kas Eiropas Kopienai piešķirtas saskaņā ar Urugvajas sarunu kārtu, un kvotas, kuras piešķirtas Tokijas sarunu kārtā; eksporta licences ir jāpiešķir, pēc vajadzības, ņemot vērā dažu produktu grupu sadalījumu saskaņā ar kvotas veidu.
4) Lai nodrošinātu to eksportētāju stabilitāti un drošību, kuri iesniedz pieprasījumus saskaņā ar šo īpašo režīmu, jānosaka diena, kurā pieteikumus uzskata par iesniegtiem, piemērojot Regulas (EK) Nr. 174/1999 1. panta 1. punktu.
5) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Saskaņā ar Regulas (EK) Nr. 174/1999 20. pantu jāizsniedz eksporta licences produktiem, uz ko attiecas KN kods 0406 un kas 2004. gadā eksportējami uz Amerikas Savienotajām Valstīm atbilstoši papildu kvotām, kuras izriet no Urugvajas sarunu kārtā noslēgtajiem nolīgumiem (še turpmāk "UR kvota"), un atbilstoši tarifu kvotām, kas sākotnēji izriet no Tokijas sarunu kārtas un ko Amerikas Savienotās Valstis piešķīrušas Austrijai, Somijai un Zviedrijai saskaņā ar Urugvajas sarunu kārtas XX sarakstu (še turpmāk "TR kvota"), kā minēts I pielikumā.
2. pants
1. Pagaidu licenču pieteikumus iesniedz kompetentajām iestādēm vēlākais laika posmā no 2003. gada 1. septembra līdz 10. septembrim. Tos nepieņem, ja tajos nav ietverta visa informācija, kas noteikta Regulas (EK) Nr. 174/1999 20. panta 2. punktā, un nav pievienoti tajā minētie dokumenti.
2. Ja I pielikuma 2. ailē minētajai tādai pašai produktu grupai paredzēto daudzumu sadala starp UR kvotu un TR kvotu, licences pieteikumi var attiekties tikai uz vienu no šīm kvotām, un ir jānorāda attiecīgā kvota, nosakot I pielikuma 3. ailē norādītās kvotas un grupas identifikāciju.
3. Licences pieteikumi nedrīkst pārsniegt 40 % no paredzētās produktu grupas daudzuma, kas norādīts I pielikuma 4. ailē, un attiecīgo kvotu.
4. Pieteikumi nav pieņemami, ja prasītāji rakstveidā nepaziņo, ka nav iesnieguši citus pieteikumus tajā pašā produktu grupā un tajā pašā kvotā, un ka viņi apņemas to nedarīt. Ja prasītājs iesniedz dažādus pieteikumus tajā pašā produktu grupā un kvotā vienā vai vairākās dalībvalstīs, visus viņa pieteikumus uzskata par nederīgiem.
5. Šā panta 1. un 2. punktā minēto informāciju iesniedz saskaņā ar II pielikumā norādīto paraugu.
6. Piemērojot Regulas (EK) Nr. 174/1999 1. panta 1. punktu, visus noteiktajā termiņā iesniegtos pieteikumus uzskata par saņemtiem 2003. gada 1. septembrī.
3. pants
Dalībvalstis piecu darba dienu laikā pēc iesniegumu saņemšanas ziņo Komisijai par katrā produktu grupā iesniegtajiem pieteikumiem un, ja piemēro, arī par 1. pielikumā noteiktajām kvotām. Visi paziņojumi, to skaitā "nulles" paziņojumi, jāsūta pa teleksu vai faksu uz 3. pielikumā norādītās veidlapas. Par katru grupu un vajadzības gadījumā par katru kvotu paziņojumā norāda šādu informāciju:
- pieteikuma iesniedzēju sarakstu,
- daudzumus, uz ko pieteicies katrs prasītājs, šos daudzumus sadalot pēc piena produktu eksporta kompensāciju nomenklatūras kodiem un to apraksta saskaņā ar Amerikas Savienoto Valstu Saskaņoto tarifu plānu (2003. gads),
- to produktu daudzumus, ko pieteikuma iesniedzējs eksportējis iepriekšējos trīs gados,
- pieteikuma iesniedzēja izraudzītā importētāja nosaukumu (vārds, uzvārds) un adresi, un to, vai importētājs ir pieteikuma iesniedzēja uzņēmuma filiāle.
4. pants
Saskaņā ar Regulas (EK) Nr. 174/1999 20. panta 3. līdz 5. punktu Komisija tūlīt paredz licenču piešķiršanu un dara to zināmu dalībvalstīm vēlākais līdz 2003. gada 31. oktobrim.
5. pants
Šīs regulas 3. pantā un Regulas (EK) Nr. 174/1999 20. panta 2. punktā minēto informāciju pārbauda pirms galīgo eksporta licenču izsniegšanas un vēlākais līdz 2003. gada 31. decembrim.
Ja atklāj, ka eksportētājs, kam izsniegta pagaidu licence, ir sniedzis nepareizu informāciju, licenci anulē un nodrošinājumu konfiscē.
6. pants
Šī regula stājas spēkā septītajā dienā pēc tās publicēšanas Eiropas SavienībasOficiālajā Vēstnesī.
Šī regula ir saistoša un tieši piemērojama visās dalībvalstīs.
Briselē, 2003. gada 20. augustā

Labels: 3
17
18